U-I-292/96
Natisni
Opravilna št.:
U-I-292/96
Datum odločitve:
30. 9. 1997
Objavljeno:
OdlUS VI, 120
ECLI:
ECLI:SI:USRS:1997:U.I.292.96
Akt:
Zakon o denacionalizaciji (Uradni list RS, št. 27/91 in 31/93) (ZDen)
Izrek:
Postopek za preizkus pobude za oceno ustavnosti 81. člena Zakona o denacionalizaciji se ustavi.
Evidenčni stavek:
Ustavno sodišče ustavi postopek za preizkus pobude, če pobudnik v vlogi ni navedel pravno relevantnih dejstev, po katerih bi bilo mogoče preizkusiti ali za vložitev pobude izkazuje pravni interes, pobude pa v roku, ki mu ga odredi sodišče ne dopolni.
Geslo:
Ustavitev postopka zaradi nedopolnitve vloge v določenem roku.
Denacionalizacija.
Pravna podlaga:
Zakon o pravdnem postopku (ZPP), 145. čl.
Zakon o Ustavnem sodišču (ZUstS), 6., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janez Stergulec, Postojna
Datum vloge:
29. 8. 1996
Vrsta odločitve:
sklep
Vrsta rešitve:
ustavitev
Dokument:
US18507
Dokument v PDF obliki:
U-I-292-96.pdf
115 KB
Prenesite datoteko
U-I-292/96 - 4
30.9.1997
S K L E P
Ustavno sodišče je v postopku za preizkus pobude Janeza Stergulca iz Postojne na seji dne 30. septembra 1997
s k l e n i l o :
Postopek za preizkus pobude za oceno ustavnosti 81. člena Zakona o denacionalizaciji (Uradni list RS, št. 27/91 in 31/93) se ustavi.
O b r a z l o ž i t e v
1. Pobudnik izpodbija ustavnost v izreku navedene določbe Zakona o denacionalizaciji - v nadaljevanju: ZDen). Iz vloge ni razvidno, kdo naj bi bil denacionalizacijski upravičenec in ne, koga naj bi bil zapustnik v oporoki določil za dediča svojega premoženja. Prav tako pobudnik ni pojasnil, v kakšnem sorodstvenem razmerju je do oporočitelja. Pobudnik nadalje ni navedel, s katerimi ustavnimi določbami naj bi bila izpodbijana določba ZDen v nasprotju.
2. Iz pobudnikove vloge ni bilo mogoče ugotoviti, ali pobudnik izpolnjuje pravni interes za izpodbijanje 81. člena ZDen (drugi odstavek 24. člena Zakona o Ustavnem sodišču Uradni list RS, št. 15/94 - v nadaljevanju: ZUstS), pa tudi nobenega dokaza ni priložil, na podlagi katerega bi bilo mogoče sklepati, da so za sprejem pobude izpolnjene zakonske predpostavke. Ustavno sodišče je zato pobudnika pozvalo, naj pobudo v roku 8 dni dopolni in ga opozorilo na posledice, če tega v odrejenem roku ne bi storil.
3. S priporočeno poštno pošiljko pobudniku poslanega poziva ni bilo mogoče vročiti ne 8. in ne 12. novembra 1996, ker naj bi se bil po podatkih poštnega vročevalca odselil z naslova, ki ga je posredoval Ustavnemu sodišču. O spremembi prebivališča pobudnik Ustavnega sodišča ni obvestil (prvi odstavek 145. člena Zakona o pravdnem postopku - Uradni list SFRJ, št. 4/77 s spremembami in dopolnitvami - v nadaljevanju: ZPP), zato je Ustavno sodišče v skladu s drugim in tretjim odstavkom 145. člena ZPP v zvezi s 6. členom ZUstS odredilo, da se opravi vročitev poziva pobudniku z nabitjem na sodno desko. Pobudnik po poteku 8-dnevnega roka, odkar je bila odredba nabita na sodno desko Ustavnega sodišča, vloge ni dopolnil.
4. Ustavno sodišče zaradi pobudnikove nepopolne vloge ni moglo preizkusiti, ali so podani predpisani pogoji za začetek postopka, zato je postopek za preizkus pobude ustavilo.
5. Ustavno sodišče je ta sklep sprejelo ob smiselni uporabi tretjega odstavka 28. člena ZUstS v sestavi: predsednik dr. Lovro Šturm in sodniki dr. Tone Jerovšek, dr. Peter Jambrek, mag. Matevž Krivic, mag. Janez Snoj, dr. Janez Šinkovec, Franc Testen, dr. Lojze Ude in Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm